153.

Principalele modificări aduse organigramei și gestionării Parlamentului sunt rezumate în tabelul de mai jos. Tabelul 11 Rezumatul restructurărilor din cadrul Secretariatului General în 2012 DG Restructurare și modernizare DG PRES În ianuarie a fost creată Unitatea pentru informații clasificate, a cărei consolidare este în curs. Sarcina sa principală constă în elaborarea unor măsuri de punere în aplicare pentru prelucrarea documentelor clasificate, în strânsă colaborare cu serviciile Comisiei și ale Consiliului. Unitatea de administrație pentru deputați a primit responsabilitatea de a asigura secretariatul Comitetului consultativ pentru conduita deputaților, nou-instituit, inclusiv monitorizarea punerii în aplicare și a respectării Codului de deontologie al comisarilor, prelucrarea declarațiilor de interese financiare și a solicitărilor deputaților. A continuat internalizarea activităților legate de securitate. DG IPOL S-a acordat prioritate consolidării noii Direcții pentru evaluarea impactului și valoarea adăugată europeană și a Unității de asistență pentru guvernanța economică, precum și formării profesionale a noilor echipe. În plus, în aprilie 2012 a fost creat secretariatul ad hoc al Comisiei speciale CRIM. DG EXPO A fost creată noua Direcție de sprijinire a democrației, care are drept obiectiv să confere mai multă coerență activităților Parlamentul în sprijinul democrațiilor noi și emergente. Această nouă direcție a fost creată fără să fie afectat bugetul, prin redistribuire, și și-a început activitatea la 1 aprilie 2012. Este formată din Unitatea de observare a alegerilor și Biroul de promovare a democrației parlamentare, care făceau deja parte din DG EXPO, Unitatea pentru relațiile cu parlamentele din Balcanii de Vest, transferată de la DG Președinție și nou-creata Unitate de acțiune în domeniul drepturilor omului. Pe baza deciziilor Conferinței președinților din 13 septembrie 2012, mandatul extins al Grupului de susținere a democrației și de coordonare a alegerilor include definirea orientărilor politice și supravegherea tuturor activităților noii direcții. DG COMM În septembrie 2012 a avut loc o restructurare a serviciilor prin redistribuirea personalului și a posturilor existente, pentru a alinia structurile operaționale la prioritățile operaționale ale direcției generale. Au fost create două noi unități, altele două fiind mutate: — a fost creată Unitatea de monitorizare orizontală și tematică în cadrul Direcției B; — Unitatea pentru evenimente din cadrul Direcției C a fost împărțită în două entități: Unitatea pentru evenimente și expoziții și Unitatea pentru campanii de informare; — Unitatea „Casa istoriei europene” a fost pusă sub responsabilitatea Direcției C — Relațiile cu cetățenii; — Unitatea de monitorizare a opiniei publice a fost plasată sub responsabilitatea direcției generale; — Unitatea Programul de vizite al Uniunii Europene (EUVP) a fost plasată sub responsabilitatea direcției generale. DG INLO Pentru a face față provocărilor și cerințelor legate de un parc imobiliar tot mai consistent și în curs de îmbătrânire, Direcția pentru infrastructură a fost împărțită la 1 aprilie 2012 în două direcții separate, una însărcinată cu gestionarea proiectelor imobiliare (fiind creată apoi o unitate dedicate proiectelor imobiliare de la Strasbourg), iar cealaltă cu gestionarea și mentenanța clădirilor. În ianuarie 2012 a fost creată, de asemenea, Direcția de resurse care gestionează la nivel central chestiunile legate de resursele umane, aspectele financiare, achizițiile publice, resursele informatice și serviciul EMAS. În acest context, au fost create unități de sprijin la nivel central: Unitatea de planificare, execuție și control bugetar, Unitatea de coordonare generală și Unitatea de contracte și achiziții publice. În iulie 2012, acestor servicii li s-a alăturat Unitatea pentru informatică și asistență TI. DG TRAD După crearea noii Direcții pentru resurse, structurile existente au fost reorganizate, iar noua Direcție C cuprinde acum patru unități, și anume: Unitatea de resurse umane, Unitatea de gestionare a resurselor financiare și de control, Unitatea pentru formare și stagii și Unitatea pentru informatică și asistență TI. Obiectivul acestor schimbări a fost de a asigura o abordare armonioasă a gestionării resurselor în întreaga direcție generală și de a-i alinia structura cu cea a altor direcții generale. În plus, a fost creată o nouă Unitate de editare, care contribuie la îmbunătățirea eficienței prin creșterea calității textelor sursă care urmează a fi traduse în unitățile lingvistice. DG INTE Direcția pentru resurse a fost înființată la începutul lui 2012. Recrutarea personalului pentru ocuparea diverselor posturi din unitățile nou-create din direcție a fost aproape finalizată până la sfârșitul anului. În august 2012 a fost creată în cadrul Direcției de organizare și programare o Unitate de formare online cu scopul de a crește numărul de interpreți calificați în toate limbile de lucru, pentru a sprijini eforturile direcției generale în cea ce privește organizarea înlocuirilor și recrutarea. DG ITEC Crearea Direcției pentru resurse la sfârșitul lui 2011 a determinat crearea a 4 unități în această direcție, pentru care a fost numit câte un șef de unitate în 2012. Unitățile au fost construite pe fundamentul resurselor existente, fără creșterea efectivelor. În reuniunea sa din 2 iulie 2012, Biroul a decis să internalizeze o parte din activitățile TIC prestate de externi: această măsură, fără impact asupra bugetului, va duce la crearea a 60 de posturi permanente în 2013 și 2014. Crearea la mijlocul anului a Unității pentru concepție și dezvoltare a permis consolidarea planificării, evaluărilor de oportunitate a cererilor de proiecte și monitorizarea programului TI.